Document ID: /roh_data/filtered/fineweb-2-filterrobots_roh.jsonl.gz/15156

l Club helvétique gratulescha a la Svizra per quai aquist fundamental ed appellescha a defender e mantegnair el.
Ils 28 da november 1974 ha la Svizra ratifitgà la Convenziun europeica dals dretgs umans (CEDU). Tras quai ha’la declerà da resguardar quai contract da dretg internaziunal sco liant ed incorporà quel en ses agen dretg. Ensemen cun la Constituziun federala garantescha la Convenziun europeica dals dretgs umans ils dretgs fundamentals da mintga persuna che viva en Svizra. La CEDU funda pasch e libertad en l’Europa. Il Club helvétique gratulescha a la Svizra per il quarantavel giubileum da la ratificaziun. A medem temp appellescha el da s’engaschar per il mantegniment da quest contract, fundament da pasch e libertad, ed a cumbatter mintga tentativa da l’indeblir u da l’abolir.